# Dette eksempel på elevaktivitet er en del af inspirationsmaterialet om [*boldbasisforløb*](https://emu.dk/eud/idraet/alsidig-idraetsudfoldelse/boldbasisforlob-innovation-og-plads-til-alle) for faget [*idræt*](https://emu.dk/eud/idraet/alsidig-idraetsudfoldelse/boldbasisforlob-innovation-og-plads-til-alle) på emu.dk. Opgaven er målrettet den pædagogiske assistentuddannelse, men kan tilrettes til andre erhvervsuddannelser.

Innovativ gruppeopgave: Lav et boldspil

I skal i grupper udvikle jeres eget boldspil. Det må ikke være et kendt boldspil, men et nyt, som I har fundet på og udviklet med et bestemt formål til en bestemt målgruppe.

### Krav til spillet:

* Der skal være justeringsmuligheder til jeres spil
* I skal bruge spilhjulet
* I skal forsøge på at lave et spil, som har en scoringsprocenten på ca. 50%, så det hverken er for let eller for svært at score.

### Målgruppe:

I skal starte med at finde en målgruppe. Beskriv målgrupper og tænk gerne i en problematik I vil løse fx:

* **Fritidshjem**: alle drenge i en klasse spiller fodbold undtagen 3, som er lidt udenfor. I vil lave et spil hvor alle kan være med og have det sjovt.
* **Børnehave**: Skolegruppen. Der er meget diskussion og pigefnidder blandt i pigegruppen. I vil lave et spil som styrker kommunikation og samarbejde + kræver at alle er med.
* **Klub**: I har lagt mærke til at nogle børn ikke motorisk er helt alderssvarende. I vil lave et boldspil som har fokus på udvikling af tekniske færdigheder
* **Vuggestue**: I har lagt mærke til at nogle børn ikke motorisk er helt alderssvarende. I vil lave et boldspil som har fokus på udvikling af tekniske færdigheder

### Formål:

Beskriv formålet med jeres spil

### Beskriv jeres spil.

Brug spilhjulet. Beskriv ALLE elementer.

### Lav forskellige udviklingsmuligheder i jeres spil

Beskriv de forskellige udviklingsmuligheder

1. Argumenter for hvorfor jeres spil er med til at udvikle børnene fysisk, psykisk og socialt**.**

## Aflevering: Afprøvning og lav en video

### Video:

I skal lave en video hvor I introducerer

* spilhjulet
* jeres målgruppe
* formål med jeres spil
* jeres spil
* spillets udviklingsmuligheder
* jeres argumenter for hvordan spillet kan være med til at udvikle børnene
* flow-modellen (jeres tanker om forholdet ml. færdigheder og udfordringer i jeres spil)

I videoen give en introduktion til spilhjulet, hvor I forklarer om spilhjulet og fortæller hvordan spilhjulet kan bruges som pædagogisk arbejdsredskab. I skal give eksempler.

### Udfordringsopgave:

De grupper, som har ressourcer til det laver også eksempler på opvarmningsøvelser/ teknikøvelser med bold, som ville passe til jeres boldspil og målgruppe.

### Afprøvning i klassen

Vi skal afprøve jeres boldspil i klassen. Jeres video og boldspil indgår i den endelige bedømmelse af faget.

### Aflevering af videoen

Videoen skal afleveres, og lægges i jeres idræts-portfolio